## Arbejdsformidling til robotter.
Var det ikke en ide at have en side hvor man kunne anmode om at få udført redigeringer af robotter? I øjeblikket skal man - så vidt jeg er orienteret - kigge på , vælge en ud og så spørge personen bag. Med en fælles opslagsside kan botadministratorer tage nye jobs ind i det omfang der er tid og kræfter til det - og det vil formentlig være lettere at opdage hvis et ønsket job er overflødigt fordi det håndteres af allerede kørende bot-opgaver. 
God ide JGC. Skræmmende nok lå jeg og tænkte på det samme i aftes :). Det vil som sagt være nemt for folk at finde ud at efterspørge en botopgave og vi botejere vil nemt kunne have siden i overvågningslisten og dermed hurtigt udføre opgaverne. Find på et godt navn så skulle det ikke være et problem at få den op at stå. -- 3. jun 2007, 19:14 (CEST)
Det var også mit første indskud. Vil det være for meget at bede botejerne om at beskrive (fast) kørende jobs på siden? Jeg tænke at man kunne have tre sektioner på siden - forespørgsler om botjobs, kørende enkeltjobs (vel primært accepterede jobs fra pkt 1) og kørende faste jobs. -- 3. jun 2007, 20:20 (CEST)
Ja, men helst listet efter opgaver, ikke efter botnavn (hvis der ikke er så mange igen betyder det dog ikke det store). Tanken er at man hurtigt kan skaffe sig et overblik over hvilke opgaver der udføres af botter pt (og evt. få en ide om hvilken type af opgaver som botter kan håndtere ved at kigge på eksisterende jobs).-- 4. jun 2007, 00:46 (CEST)
